
Debatindlæg på facebook 14.04.17: 
KAN ET VENSTREFLØJS-PARTI BRINGE LØKKE TIL MAGTEN?

1. Det diskuteres p.t. blandt venstrefløjens partier, om man skal stille ultimative krav til en socialdemokratisk regering? Og dermed i sidste ende skal være villig til at vælte Mette Frederiksen, hvis S fremturer i at føre borgerlig politik. 

2. Det må fuldt ud anerkendes, at S i perioder har ført en ret så borgerlig politik. Det var ikke mindst senest tilfældet under Thorning - regeringen: Arbejdsudbudsreformer, sociale forringelser, selskabsskattelettelser, indgreb i lærerkonflikten m.m. 

3. At partier, som vil kalde sig venstrefløj, IKKE kan støtte sådanne tiltag - bør være hævet over enhver diskussion. 

4. MEN: En ting er at gå imod borgerlig politik, uanset om den kommer fra Socialdemokraterne, en anden ting er at vælte en Socialdemokratisk regering. Fordi man herved automatisk OGSÅ bringer en borgerlig regering til magten, bringer Løkke ind i statsministeriet. 

5. For det første vil Løkke ved magten jo ikke give venstrefløjen mere indflydelse og skabe bedre vilkår for velfærd og fattige. Tværtimod vil der hermed være en risiko for en endnu værre og forringende borgerlig politik. 

6. MEN for det andet og nok så væsentligt. Hvis et venstrefløjsparti EN GANG har væltet en socialdemokratisk regering, er der en betydelig risiko for, at det herefter kan blive straffet af egne vælgere. Simpelthen fordi venstrefløjsvælgere, som for alt i verden ikke vil have Løkke til magten, vil stille sig selv det spørgsmål,om de tør stemme på et sådant parti.? 

7. Istedet vil de måske - for at undgå Løkke - så stemme på S selv. Men det vil svække venstrefløjen parlamentarisk, hvilket jo ikke vil gøre en S - regerings politik mere progressiv, måske snarere det modsatte. 

8. Så spørgsmålet er, om der i sidste ende er nogen universal-løsninger til at give venstrefløjen indflydelse på en socialdemokratisk regering andet end det hårde, langstrakte, møjsommelige og - indrømmet - utaknemmelige slid med at lægge pres på S via den offentlige debat, det socialdemokratiske bagland og fagbevægelsen?

 9. DET MÅ I SIDSTE ENDE VÆRE AFGØRENDE, AT DET AT VÆLTE EN SOCIALDEMOKRATISKE REGERING ER DET SAMME SOM AT BRINGE DE BORGERLIGE TIL MAGTEN, OG DET KAN ALDRIG VÆRE PERSPEKTIVET FOR ET VENSTREFLØJSPARTI.
